— Род князёў Радзівілаў быў вельмі шматлікі, захавалася не адна сотня партрэтаў. Аднак, калі князі Вітгенштэйны замаўлялі ў XIX стагоддзі гэтыя копіі, то выбіралі самых цікавых, вялікіх сваіх продкаў з роду князёў Радзівілаў, — кажа дырэктар музея. — Цікавы падбор партрэтаваных асобаў. Большая частка партрэтаў — парныя, прадстаўляюць мужа і жонку. Па гэтых палотнах можна прадставіць кароткую гісторыю роду — ад міфічнага заснавальніка роду Вайшунда да князёў Міхаіла Казіміра Рыбанькі, роставы партрэт якога перавышае два метры. Што цікава, зала адноўлена пад эпоху Рыбанькі. І каб ён сам замаўляў творы, то свой зрабіў бы, відаць, якраз самым вялікім.